AlexejDobrolubov/national_council_slovak_2010 huggingface dataset:
33. schôdza NR SR - 14.deň - B. popoludní
Dátum: 2025-04-15
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

203. Viete, pani Plevíková, vy ste svoju rozpravu začali vlastne obhajovaním tohto obmedzenia rozpravy tým, že vy údajne viete a ste sa obávali, že tu sa budú čítať nejaké zoznamy telefónne a bude to tu nekonštruktívne a neviem aké, a mne to príde ako prosto obhajoba neobhájiteľného, lebo vlastne robíte presne to isté, že keď sa snažíte zapchať ústa mimovládkam, aby vás nekritizovali, médiám, aby vás nekritizovali, tak teraz tu vlastne chcete obmedziť rozpravu, aby polovica zo 150 poslancov Národnej rady nemohla slobodne využiť svojich dvadsať, resp. tridsať minút za klub v rozprave. Tak čo je to iné ako snaha vyhnúť sa akejkoľvek diskusii, špeciálne o poslaneckom návrhu zákona, ktorý neprešiel medzirezortným pripomienkovým konaním a ku ktorému bol podaný už druhý pozmeňujúci návrh obsiahlejší ako samotný ten návrh. Veď to je úplne absurdné a neobhájiteľné. No a tiež ste vytýkali nám a ostatným, že spolupracujeme s neziskovým sektorom alebo sme dokonca prišli z neziskového sektoru. A ja sa pýtam, no a čo? A vy ste odkiaľ prišli? Vy ste neboli náhodou podpredsedníčka Mladých sociálnych demokratov? To je čo? Nejaké občianske združenie, nejaká mládežnícka politická organizácia? Že to by sme sa presne takto mohli baviť a chcela by som sa spýtať, že čo je za problém, keď niekto celý život alebo prosto časť kariéry pracoval v občianskom združení a potom bol zvolený legitímne ako poslanec alebo poslankyňa Národnej rady, že to sa potom môžme baviť, či je správne, keď ľudia prídu z firiem, keď ľudia prídu z polície, keď ľudia prídu z univerzít. Čiže čo? Politici by mali byť len ľudia odtrhnutí od života, ktorí prišli z nejakej politickej akadémie, alebo o čo vám tu vlastne ide?
33. schôdza NR SR - 14.deň - B. popoludní
Dátum: 2025-04-15
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

185. Mária, ďakujem ti, že si tu spomenula aj to oklieštenie vlastne dotácií pre LGBTI organizácie a všetky ďalšie sprievodné javy, ktoré sprevádzajú vlastne celú túto diskusiu, ale aj prijímanie tohto poslaneckého návrhu zákona. Jednoznačne z toho vyplýva skutočný úmysel skutočných predkladateľov, keďže, teda tých, čo tu sedia na strane predkladateľa, za skutočných predkladateľov nepovažujem, keďže ten návrh zákona ani neodôvodňujú. A presne by som chcela poukázať na to, že podľa mňa oni sa tu všetci vlastne mýlia. Oni si myslia, že keď tento návrh zákona schvália a že keď budú celý čas hovoriť o tom rozdeľovaní na dobré a zlé zákony, mimovládky, pardon, takže že tým niekoho zastrašia a že nebude sa kritizovať vláda a nebude sa odhaľovať korupcia a nebudú sa kritizovať metódy, aké vládna koalícia používa, ale to je podľa mňa blud, však pozrime sa do Ruska, kde je brutálna cenzúra všetkého, kde Putin sa nehanbí uväzniť svojich politických oponentov a nechať ich umrieť vo väzení. Ale akože zastavilo to tých ľudí? No nie. My sme tu tiež prežili komunistickú diktatúru a zastavilo to tých ľudí, aby boli v podzemnej cirkvi alebo v nejakom vlastne odpore, takisto počas druhej svetovej vojny tu predsa bolo SNP, čiže napriek všetkému, čo nacisti páchali. Čiže možno nejakí ľudia odpadnú, niektorí sa zľaknú pre vlastné živobytie, ale prosto kritika a sloboda, to sa vám zastaviť nepodarí, napriek tomu, aj keby ste tu mali desať takýchto obmedzených diskusií pri ďalších dvadsiatich takýchto návrhoch. Prosto vy zlyháte, lebo sloboda vždy vyhrá.
33. schôdza NR SR - 14.deň - B. popoludní
Dátum: 2025-04-15
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

163. No ja som sa tak zamyslela vlastne počas vystúpenia pána Gašpara, že on tu teda vystupoval ako navrhovateľ, ktorý obhajoval teda tie dôvody pre zákon o neziskovkách, ale v skutočnosti on je vlastne navrhovateľ toho úžasného uznesenia o zneužívaní legislatívneho procesu, k tomu nepovedal nič, tak možno ešte vystúpi a ešte nám to aj nejako obháji. O tretej v noci, áno, to je také typické pre predstaviteľov tejto vládnej koalície. Takže neviem inak, či to nebol aj nejaký procesný problém, že teda ako navrhovateľ obhajoval niečo iné, ako sám navrhuje, ale však to si vyriešte. Máme tu pozmeňovák, ktorý sa tu čítal hodinu a má problémy, takže možno sa bude zajtra čítať ďalšiu hodinu nejaký opravný, uvidíme. (Povedané s pobavením.) Ale chcela som sa teda ešte vyjadriť aj k tomu, že prečo vlastne my ten zákon nazývame ruským zákonom. No presne pre to, čo tu práve pán Gašpar predviedol. Pretože keď tu niekto chce slobodným občanom hovoriť, čo majú a čo nemajú robiť v rámci občianskych združení, do ktorých sa združujú, tak to je presne to, čo sa deje už celé roky pod Putinovou vládou v Rusku. A ešte by nám teda mohol pán Gašpar objasniť, že teda keď by tie neziskovky mali akože teda robiť iba tú charitu a sociálnu prácu, že tam bude akože kde tá hranica medzi, medzi kritikou a tou sociálnou prácou. Že keď pomáhame v detských domovoch, ale keď odhalíme kauzu Čistý deň, tak to už nie, to už budú politické tie charitatívne mimovládky. Keď pomáhame ako Plamienok ľuďom, ktorí sú v poslednom paliatívnom štádiu, tak to super, ale keď už budú kritizovať, že štát im nedáva peniaze, to už bude problém, to už bude politická mimovládka? Tak možno ešte aj k tomu by sa mohol pán Gašpar teda dostať, keď bude tu zase niečo odôvodňovať, že nám povie, ako si predstavuje túto veľmi pevnú hranicu medzi charitou a politickou prácou mimovládok. Na to som fakt zvedavá.
33. schôdza NR SR - 14.deň - B. popoludní
Dátum: 2025-04-15
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

125. Viete, pán Čellár, mne vás tu bolo aj tak ľúto chvíľu, že ste tu, ja neviem koľko, hodinu alebo 40 minút prosto podávali tento dvadsaťstranový pozmeňujúci návrh, ale potom som si spomenula, že tu bol takmer rok na to, aby tento hanebný poslanecký návrh zákona zmizol z tejto rokovacej siene, aby vlastne nikdy neuzrel svetlo sveta. Nakoniec sme sa dopracovali vlastne k tomu, že tu s posvätením HLAS-u máme oklieštenú rozpravu, kde vlastne ste odtolerovali a schválili, že nám tu chce vládna koalícia zapchať ústa, rovnako ako chce zviazať ruky a zapchať ústa kritickým mimovládkam. A ešte v tejto oklieštenej rozprave ste chorý, je mi to ľúto, musíte podávať takýto dlhý pozmeňujúci návrh. Ako to celé vaše snaženie podľa mňa že veľmi málo za tak dlhý čas a ja musím povedať, že tie problémy tam aj v prípade, ak teda tento návrh bude v plnom alebo v čiastočnom rozsahu poslancami tuto z druhej strany schválený, tak vlastne to nie je dosť, to nestačí, pretože stále tam ostávajú povinnosť zverejňovať tých darcov nad päťtisíc eur ako keby oni nemali právo na súkromie. Takisto vlastne to, že mimovládky budú stále povinnými osobami, je diskriminačné v porovnaní s tým, že napríklad firmy, ktoré dostávajú vládne stimuly za oveľa vyššie peniaze od vlády, takéto povinnosti nemajú. A preto hovorím, že my vám tento pozmeňujúci návrh nepodporíme, pretože on v prvom rade opravuje neopraviteľný návrh zákona, ktorý tu do tohto pléna prišiel, a v podstate to, čo ste mali šancu urobiť, bolo zmiesť ho úplne zo stola a nie dohodnúť sa so zvyškom koalície na jeho čiastočnej podpore len preto, aby ste si udržali túto vládu, ktorej zmyslom je amnestia pre svojich vlastných ľudí... (Prerušenie vystúpenia časomerom. Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

78. Ďakujem, Lucia, keďže si hovorila o tom lobingu a o tom teda, že tu z mimovládnych organizácií chceli robiť lobistov, tak mne teda napadlo pár otázok, ktoré by sme sa mohli pýtať namiesto teda toho, aby tu mimovládne organizácie, ktoré využívajú svoje ústavné právo zhromažďovať sa a právo na slobodu prejavu, boli označovaní ako lobisti. Tak napríklad mňa by zaujímalo, že či niekedy niekto objasní z verejných funkcionárov, kto loboval za trestnú novelu a z akých dôvodov, či niekedy niekto objasní z verejných funkcionárov, ktorí majú moc, že čo robil obvinený Norbert Bödör na úrade vlády, či niekto niekedy objasní, že kto v skutočnosti písal návrh zákona na rentu pre generálneho prokurátora, z akých dôvodov a či sú teda dohodnutí s pánom Žilinkom na odchode a kto bude jeho náhradníkom. Napríklad tiež by ma zaujímalo, či verejný funkcionár minister spravodlivosti niekedy objasní, že prečo prepustil odsúdeného skorumpovaného Dušana Kováčika z výkonu trestu. A takisto by ma veľmi zaujímalo, že či niekedy verejní funkcionári zo SMER-u objasnia, že prečo cez Kallan Legal podporujú internetového agresora Bombica a akú dohodu s ním majú uzavretú. Tak to je taký výber pár otázok, ktoré by ma v súvislosti s lobingom a transparentnosťou zaujímalo. Určite tu ešte kolegovia prídu aj na ďalšie. Ďakujem. (Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

54. Ďakujem. Pán Farkašovský, dve poznámky k vášmu vystúpeniu. Vy ste spomenuli niečo také, teraz neviem, či vás budem parafrázovať alebo prosto takto som to pochopila, že by tie mimovládky v podstate mali robiť nejakú úctyhodnú, záslužnú činnosť v charite a podobne, ale to je hlboký omyl. Po prvé, kto sme my tu, aby sme si dovolili určovať ľuďom, v čom sa majú organizovať a čo majú robiť. A po druhé, keby ste si trošku naštudovali aj judikatúru Európskeho súdu pre ľudské práva, tak hranice slobody prejavu nie sú tam, kde ľudí nejaký prejav poburuje, sú tam, kde sa podnecuje k nenávisti, čiže to jediné môžeme regulovať, všetko ostatné je cenzúra. A moja druhá poznámka ide k tomu, že teda ste sa zaoberali vašou diskusiou s naším kolegom Tomášom Valáškom a on má skutočne naozaj pravdu, a špeciálne k vašej strane SNS by som sa chcela spýtať, lebo, viete, ja som z Martina a včera sme sa dozvedeli, že v Martine končí Ecco, 650 ľudí bude prepustených, dotkne sa to výrazne ich rodiny. U vás v SNS sú ďalší dvaja ľudia, ktorí sú z Martina, samotný predkladateľ návrhu tohto zákona pán Lučanský a splnomocnenec vlády pán Kotlár, ani jeden z nich nerieši ekonomickú situáciu týchto 650 ľudí a ich rodín u nás v Turci, napriek tomu, že tam sú, jeden rieši kukurice a druhý tu celý deň nás bude otravovať týmto zbytočným návrhom zákona. Takže ja sa pýtam a dúfam, že si na to odpovedia diváci, že kto tu reálne rieši problémy Slovenskej republiky, lebo vy to nebudete. (Potlesk.)
33. schôdza NR SR - 12.deň - A. dopoludnia
Dátum: 2025-04-11
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

199. Tomáš, ja ťa len laicky chcem podporiť v tomto, lebo veľmi dobre si na tú situáciu pamätám, že vlastne tiež som chvíľu počas tehotenstva brala liek, ktorý nie je hradený všeobecným zdravotným poistením a presne som bola v situácii, kedy som musela ísť si po ten recept fyzicky do ambulancie v zime, kedy je najviac aj rôznych respiračných ochorení a som teda naozaj (povedané so smiechom) bola veľmi "vďačná" každému, kto toto spôsobil, pretože som sa vlastne bála, že v tej ambulancii sa niečím nakazím a vieme, že pre tehotné nejak lieky extra nie sú a nikto ich nechce predpisovať, ani keď máš obyčajnú nádchu, takže to vôbec nie je nič príjemné. A to, čo si hovoril, že to mohla byť aj zámernosť, tak to ma ešte viac rozčuľuje, hlavne teda by bolo asi naozaj vhodné sa týmto aj viac zaoberať. A zároveň ma rozčuľuje aj to, že k tomu vlastne výpadku môže dôjsť kedykoľvek znova a znova budú tisíce pacientov a pacientok vystavení tomu, aby si chodili aj v situácii, kedy môžu mať naozaj že vážne následky, lebo majú oslabenú imunitu a môže im to spôsobiť, tá jedna návšteva ambulancie, fakt nejaké choroby, že to môže mať pre nich vážne následky, že mi to príde ako hazard so zdravím a životmi obyvateľov. Takže určite apelujem aj na koalíciu, aby tento tvoj návrh podporili.
33. schôdza NR SR - 12.deň - A. dopoludnia
Dátum: 2025-04-11
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

66. Viete, pani kolegyňa, ja už tu naozaj vážne pochybujem o schopnosti niektorých ľudí čítať a počúvať s porozumením a neviem, čo mám k tomu viac dodať. Možno len poviem to, že tento návrh uznesenia, ktorým by sa celá Národná rada, to znamená aj koalícia, aj opozícia, ospravedlnila, je asi odpoveďou na tú vašu výčitku, že sa máme ospravedlniť my. Však, samozrejme, keby to bolo prijaté, tak asi sa celá Národná rada nerozlišujúc ospravedlňuje za karantenizáciu osád, ktorá v tom zákone, ktorý ste prijali, nie je. Možno si to dajte vysvetliť kolegami, ktorí viac rozumejú právu, ja už naozaj ako nemám ďalšie slová a vety na to, aby som vám tu robila nejaký skrátený kurz práva. Ďakujem.
19. schôdza NR SR - 12.deň - A. dopoludnia
Dátum: 2024-10-01
Poslanec: Truban, Michal (PS)
Druh vystúpenia: Vystúpenie s faktickou poznámkou

51. Ja by som sa dotkol časti vystúpenia pána poslanca Viskupiča, ktorý hovoril práve o tom chaose, ktorý vznikal pri tvorbe konsolidačného balíka. Nám na výbore bolo povedané, že nejedná sa o žiadne zbrklé rozhodnutie, a že naopak, že sa stretávajú odborníci od začiatku roka a všetko majú veľmi dobre premyslené. Ale potom neviem, či si niektorí pamätáte tú prvú úvodnú tlačovku, ja som ju pozeral celú, bol tam pán minister, bol tam pán premiér, boli tam traja vyjednávači za všetky strany a prezentovali nejakú dohodu. Myslím, že tam bol pán Drucker za HLAS a pán Taraba za SNS a pán Kamenický asi za SMER a oni sa tam postavili aj s pánom premiérom vtedy a oznámili dohodu na konsolidačnom balíku, na ktorej teda pracovali pol roka. Aj túto faktickú by som možno rád využil potom na pána ministra, lebo on rád reaguje, tak ja by som chcel vedieť potom, ako on to vníma, že táto dohoda, ktorú tak strašne ťažko vyjednávali, sa im rozpadla a rozpadáva sa im a nastal taký chaos, ktorý vyzerá presne tak, ako on sám kritizuje tú predchádzajúcu vládu, a dokonca ja by som povedal, že to je ešte horšie. Tak budem rád, pán minister, potom za reakciu.
20. schôdza NR SR - 1.deň - B. popoludní
Dátum: 2024-09-12
Poslanec: Truban, Michal (PS)
Druh vystúpenia: Vystúpenie v rozprave

300. Pán Gašpar, ja som zalomil rukami, keď som videl, že idete, lebo okrem toho, že ste ma teda predbehli, ale vedel som, že bude nasledovať presne to, čo ste aj na úvod svojho príhovoru povedali, že tá debata už sa opakuje a že sa zacykluje a vy sám ste k tomu 15-timi minútami prispel. Nepovedali ste znova nič iné, iba ste znova opakovali veci a zacyklovali ste sa. Tak preto bolo to moje zalomenie rukami, lebo som vedel, že ide ďalšie kolečko zacyklenia a nič nového sa nedozvieme. (Potlesk v sále.)
16. schôdza NR SR - 2.deň - A. dopoludnia
Dátum: 2024-07-16
Poslanec: Truban, Michal (PS)
Druh vystúpenia: Vystúpenie s faktickou poznámkou

26. Ďakujem pekne za slovo. Ja úplne chápem, prečo sa kolega Dubéci vo svojom príspevku tak rozčúlil, pretože je úplne evidentné a jasné, že touto novelizáciou naozaj potvrdzujú, že eurofondy boli ohrozené a nemusíme sa o tom akože ďalej točiť a, ale mňa tiež rozčuľuje na tom a oveľa, oveľa viac ma rozčuľuje na tom, že touto novelizáciou vlastne potvrdzujú to, že sa boja Bruselu a na slovenských občanov kašlú. Pretože v tejto, v tomto prvom promafiánskom balíku vlastne opravujú iba to, čo môže vadiť Európskej komisii, ale to, čo ohrozuje slovenských občanov a slovenských daňových poplatníkov, to tam nechajú. Týmto úplne jednoducho a krásne a jasne ukazujú, že na slovenských občanov kašlú a toto je podľa mňa najväčší problém celej tejto novely aj tohto, tejto úpravy, úpravy, ktorá sa tu chová alebo diala, takže úplne chápem toto rozčúlenie. Ďakujem pekne.
15. schôdza NR SR - 9.deň - B. popoludní
Dátum: 2024-06-25
Poslanec: Truban, Michal (PS)
Druh vystúpenia: Vystúpenie v rozprave

12. Vážené panie poslankyne, vážení páni poslanci a vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov (tlač 335). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 6. septembra 2024 a v gestorskom výbore do 9. septembra 2024. Pán predsedajúci, otvorte, prosím, všeobecnú rozpravu.
15. schôdza NR SR - 7.deň - B. popoludní
Dátum: 2024-06-20
Poslanec: Truban, Michal (PS)
Druh vystúpenia: Vystúpenie s faktickou poznámkou

123. Ďakujem kolegovi Dubécimu za krásny, emotívny príhovor, ale nebol si úplne spravodlivý. Predsa len sa jedna vec tejto vláde podarila. Máme tu ministerstvo športu a hneď vyhrávame futbalové zápasy, takže uvidíme, ako to dopadne zajtra a potom, takže teším sa na zlatú medailu. Ale spomínam to však trošku s vtipom, lebo okrem toho, čo si spomínal, že chýbajú tu proste kvalitní ľudia, vždy sa tá štátna správa obmieňa, tak ďalší veľký problém sú práve aj priority. Myslím si, že ty si ich viacero vymenoval a mali by sme sa venovať nim, infraštruktúre, aj doprave, školstvu, zdraviu a nie niektorým iným veciam, kde si iba niektorí ľudia chcú svoje ambície napĺňať. Takže díky moc ešte raz.
12. schôdza NR SR - 5.deň - B. popoludní
Dátum: 2024-04-23
Poslanec: Truban, Michal (PS)
Druh vystúpenia: Vystúpenie s faktickou poznámkou

10. Ďakujem veľmi pekne za krásne vystúpenie. A ako si aj sám hovoril, je naozaj taká veľká škoda, že táto vláda sa rozhodla ísť ako cestou spálenej zeme aj totálneho konfliktu práve aj pri takých témach, ako je znižovanie byrokracie a podpore podnikateľského prostredia, pretože naozaj tam podľa mňa nejde o žiadnu ideológiu, ale tak ako kedysi sami, myslím, že aj Robert Fico to rozprával a viacerí politici terajšej vládnej koalície, že keď sú dobré zákony, tak ich podporia. Naozaj že toto je taká technická vec, ktorú by bez problémov mohli podporiť, špeciálne v zákone, ktorý sa aj volá, že je o zlepšovaní podnikateľského prostredia a znižovaní administratívnej záťaže, pritom sám obsahuje naozaj iba také malé vylepšenia a my sami aj v minulej, aj na minulej schôdzi, aj teraz týmto pozmeňovákom sme sa snažili prinášať rôzne opatrenia, ktoré boli aj prepočítané rozpočtovou radou a naozaj by, naozaj by veľmi-veľmi pomohli podnikateľskému prostrediu. Ale, žiaľ, škoda, že politika je proste taká, že tu sa na argumenty nepočúva a raz je niekto na jednej strane, potom je na druhej, a tým pádom si radšej ťuká do mobilu, aby to nepočul a nemusel, nemusel, nemusel proste vyjsť v ústrety niekomu inému, pretože sa bojí, že by to bolo potom zneužívané na politickú, politický súboj, pritom je to iba proste dobré opatrenie, malé technické, ktoré pomôže ľuďom, a podľa mňa presne na toto sme tu. Ďakujem.
9. schôdza NR SR - 12. deň - A. dopoludnia
Dátum: 2024-02-20
Poslanec: Truban, Michal (PS)
Druh vystúpenia: Vystúpenie s faktickou poznámkou

16. Ďakujem pekne za faktické a pánovi Hlinovi za položenie pomníku... či kvetov na pomník. My tu máme ešte v rámci Progresívneho Slovenska teraz ďalšie tri ekonomické zákony, ďalšie tri pomníky, na ktoré bude treba dávať kvety (povedané so smiechom), tak som veľmi rád, že tu je a... a bude, môže prebiehať aj takáto debata. Taktiež som veľmi rád aj za pána Viskupiča a som rád, že vlastne a nielen v Progresívnom Slovensku je taká ekonomická úderka, ale aj v širšej opozícii, a teda vlastne v SaS-ke, ja som si stále pána Hlinu nejak vnímam v KDH (povedané so smiechom), tak preto som povedal, že v rámci KDH, ale tak máme tu aj pána Hajka, takže som veľmi rád, že aj, aj taktok ľudia, ktorí vnímajú veľmi dôležitosť podnikateľského prostredia pre našu krajinu a to, aby sa tu naozaj produkovali, produkovalo s pridanou hodnotou, lebo vlastne v skutočnosti to je, to je jediná cesta, ako našu krajinu niekam posunúť dopredu, aby sme sa tu mali fakt dobre a aby sme mali aj tie väčšie mzdy a väčšie dôchodky, to je jedna jediná cesta, a keď chceme produkovať niečo s pridanou hodnotou, tak to môžme začať robiť len vďaka investíciám. Tie investície sa dajú robiť rôznymi spôsobmi, môžu prichádzať zo štátu, môžu prichádzať z Európskej únie, ale najlepšie investície sú priamo tie, ktoré robia podnikatelia sami, tam presne dole, pretože oni vidia, čo konkrétne im pomáha, a preto aj podľa mňa filozoficky je úplne najlepšie nechávať alebo snažiť sa podporovať podnikateľov v tom, aby im ostávalo čo najviac peňazí na reinvestovanie, ktorá tá firma vyprodukuje, aby mohla reinvestovať, aby mohla potom oveľa efektívnejšie podnikať, mať väčšiu pridanú hodnotu, a v konečnom dôsledku aby mali ľudia väčšie mzdy a aj potom väčšie dôchodky. Takže ešte raz taktok na záver, ja veľmi pekne ďakujem, že sme takéto dôležité zákony naozaj nenechali len tak prebehnúť a že sa nikto ani nad tým nepozastavil. Vďaka.
9. schôdza NR SR - 8.deň - B. popoludní
Dátum: 2024-02-13
Poslanec: Truban, Michal (PS)
Druh vystúpenia: Vystúpenie v rozprave

14. Ja budem asi trošku krátky, ale rád by som okomentoval aj naše hlasovanie na výbore, prečo sme boli za napriek tomu, čo sa tu dialo aj možno posledné obdobie, ale potom aj na výbore alebo aj špeciálne s ekonomickými rôznymi zákonmi, ktoré naozaj prichádzajú veľmi rýchlo a prijímajú sa chaoticky a nedajú sa moc dobre pozrieť a poriadne, poriadne preštudovať, ale tak to už sme pri tejto vláde zvyknutí. Ale práve pri tomto konkrétnom zákone my za Progresívne Slovensko sme hlasovali za, pretože je to veľmi potrebné a už to tu, už to tu malo dávno byť. Slovensko potrebuje investovať, špeciálne potrebuje investovať aj do nových moderných technológií, zelených technológií a do ďalšieho rozvoja, takže som veľmi rád, že takéto opatrenia, opatrenie je tu na stole. A keď je takéto opatrenie a treba ho schváliť zrýchleným legislatívnym konaním, tak my ho, my k tomu vieme dopomôcť. Ale bolo by dobré, keby naozaj všetky ostatné zákony sa dali, dali hlbšie predebatovať a premyslieť ich konkrétne dopady. My sme si trošku na výbore spravili srandu, že možno by táto vláda mala robiť len transpozície z Európskej komisie alebo z Európskej únie, aby, aby, aby sme to vedeli naozaj takto rýchlo schvaľovať. Takže za mňa len som chcel tuná vystúpiť a trošku okomentovať to, že prečo my z Progresívneho Slovenska sme na výbore hlasovali za a prečo je to dobré opatrenie, a pravdepodobne budeme hlasovať tak aj tuná v pléne. Takže ďakujem pekne.